Միզրոյանն ասաց, որ ոչ մի բան քարին գրված չէ, պետք է գնալ այնպիսի լուծումների, որից լավագույնը կկարողանա շահել ՀՀ քաղաքացին՝ անդրադառնալով այն հարցին, թե արդյոք հստա՞կ է իրենց դիրքորոշումը փակ ցուցակներով համամասնական ընտակարգի հարցում։ Հարցինք նաև՝ ի վերջո ի՞նչ տարբերակով է կառավարությունը հաշվի առնելու խորհրդարանական ուժերի կարծիքներն ու առաջարկությունները, և հաշվի առնելո՞ւ են, թե՞ ոչ։ «Մենք հաշվի ենք առնում ոչ միայն խորհրդարանական ուժերի կարծիքները, որոնցից երեքը, ինչպես գիտեք, կառավարության անդամ են, այլև արտախորհրդարանական քաղաքական ուժերի, այլև քաղհասարակության, այդ թվում, օրինակ, կանանց իրավունքներով զբաղվող, հաշմանդամություն ունեցող անձանցով զբաղվող կարծիքները․․․ Այնպես որ, մենք հաշվի ենք առնում բոլորի կարծիքները»,-ասաց Միրզոյանը։